સુરત જિલ્લાના પલસાણા તાલુકાનાં ચલથાણ અંબિકા નગર ખાતે રહેતી 6 વર્ષની માસૂમ બાળાને પીખી નાંખી હત્યા કરવાના પ્રકરણમાં પોલીસની ઢીલી નીતિ સામે રોષ જોવા મળી રહયો છે. સુરત જિલ્લા પોલીસવડાની નબળી કામગીરી સામે ડી.જી.પી યોગ્ય તપાસ કરી આ ગુનાની તપાસ કોઈ સક્ષમ એજન્સીને આપે એવી માંગ થઈ રહી છે. રાજ્ય પોલીસ વડા સમગ્ર રાજ્યના એલ.સી.બી અને આર.આર.સેલની ટીમની કામગીરીની સમીક્ષા કરી રહયા છે ત્યારે સુરત જિલ્લા પોલીસ અધિકારીની કામગીરીની પણ સમિક્ષા કરે એ જરૂરી છે.